Di taggara n yixef nezmar ad nini nessaweḍ ad nesbadu timiḍranin tigejdanin n ukataynneɣ. Syin nexdem askasi i tmiḍrant n tutlayt tayemmat imi ugtent tmiḍranin yesɛan anamek iqerben ɣur-s. Daɣen deg uḥric amenzu deg yixef n tiẓri nessaweḍ ad nerr lwelha-nneɣ ɣer wadeg n tutlayt tayemmat di tarrayin n uselmed aked ulmad n tutlayin tiberraniyin d wadeg tesɛa daxel n tzeqqa s usenned ɣef wayen d-nnan yimussnawen i yellan amzun d asmekti ɣef turdiwin-nneɣ.